hotchpotch/miracl-hf-unified huggingface dataset:
కె. లక్ష్మణ్
కె. లక్ష్మణ్ తెలంగాణ రాష్ట్ర రాజకీయ నాయకుడు. ముషీరాబాద్ శాసనసభ నియోజకవర్గం ఎమ్మెల్యేగా భారతీయ జనతా పార్టీ నుండి ప్రాతినిధ్యం వహిస్తున్నాడు. భారతీయ జనతా పార్టీ తెలంగాణ రాష్ట్ర అధ్యక్షులు మరియు తెలంగాణ శాసనసభ ప్లోర్ లీడర్.
కె. లక్ష్మణ్ 1956, జూలై 3న హైదరాబాద్ లో జన్మించాడు. ఉస్మానియా విశ్వవిద్యాలయం లోని పి.సి. సెంటర్ నుండి ఎం.ఎస్సీ మరియు జియోలజీ శాఖలో పిహెచ్.డి. పూర్తిచేశాడు.
లక్ష్మణ్ కు ఉమాతో వివాహం జరిగింది. వీరికి ఇద్దరు కుమార్తెలు (శ్వేతా, శృతి), ఒక కుమారుడు (రాహుల్).
ఉస్మానియా విశ్వవిద్యాలయంలో చదువుతున్న సమయంలోనే భారతీయ జనతా పార్టీ అనుబంధమైన అఖిల భారత విద్యార్థి పరిషత్ లో చేరాడు. 1980లో బిజెపిలో చేరి, హైదరాబాద్ నగరంలో వివిధ పదవులను నిర్వర్తించి, 1995 నుండి 1999 వరకు హైదరాబాద్ బిజెపి శాఖకు అధ్యక్షులుగా పనిచేశాడు.
1994 లో ముషీరాబాద్ అసెంబ్లీ నియోజకవర్గం నుంచి తొలిసారిగా పోటీ చేసి కాంగ్రెస్ అభ్యర్థి కోదండరెడ్డి చేతిలో ఓడిపోయాడు. 1994 లో అదే నియోజకవర్గం నుండి ఎన్నికయ్యాడు. 2004 మరియు 2009 అసెంబ్లీ ఎన్నికల్లో ఓడిపోయి, 2014 తెలంగాణ అసెంబ్లీ ఎన్నికల్లో ముషీరాబాద్ అసెంబ్లీ నియోజకవర్గం నుంచి రెండవసారి ఎమ్మెల్యేగా గెలిచాడు.
శ్రీశైలవాసా! శివా!
శ్రీశైలవాసా! శివా! అనే ఈ శతకాన్ని పాశ్చాత్య దేశాలలో ఉన్నత విద్యనభ్యసించి, ఇంజనీరింగు పట్టభద్రుడై, ప్రభుత్వంలో బాధ్యతతో కూడిన ఉన్నత పదవులను నిర్వహించిన బొమ్మన సుబ్బారావు రచించాడు. ఇతడు రచించిన ఈ శతకాన్ని మల్లంపల్లి శరభయ్య సంస్కరించాడు. దీనికి గుంటూరు శేషేంద్రశర్మ ముందుమాట వ్రాశాడు. 
ఈ శతకంలోని ఒక పద్యం మచ్చుకు:
పూవుల్ పూచినట్టులై గగనమున్ పూర్ణేందు తారాధ్యుతిన్
క్రోపుల్ మాపులు నల్దెసల్ ముసరగా క్రొత్తావు లావుల్ గొనన్
మావుల్ కోవెల కీవెలైన యెదలన్ మంద్రస్ఫురన్నాదమై 
శ్రీ వాత్సల్యముతోడ మమ్ము గనరా! శ్రీశైలవాసా! శివా!
శ్రీ కాకాని మల్లీశ్వర మాహాత్యము
కాకాని గ్రామంలోని మల్లీశ్వర దేవాలయం చాలా పురాతనమైనదని ప్రసిద్ధి. శ్రీ కృష్ణదేవరాయలి మంత్రులలో ఒకరైన చిట్టరుసు జీర్ణావస్థలో ఉన్న ఈ దేవాలయాన్ని పునరుద్ధరణ చేసినట్లు చరిత్రకారులు అంటున్నారు. శ్రీశైలంలోని మల్లికార్జునుడు భక్తజన రక్షణార్థం లోకసంచారం చేస్తూ తన ప్రతిరూపాలను విజయవాడ, గుంటూరు, కాకాని మొదలైన చోట్ల ఏర్పరిచినట్లు స్థలజ్ఞులు చెబుతారు. ఈ క్షేత్ర మహత్మ్యాన్ని వివరిస్తూ తాడేపల్లి వేంకటప్పయ్య శాస్త్రి ఈ ప్రబంధకావ్య్తాన్ని 1922లో వ్రాసి ప్రచురించాడు. తిరిగి 1986లో తాడేపల్లి రాఘవనారాయణ శాస్త్రి రామకథామృత గ్రంథమాల తరఫున పునర్ముద్రించాడు. ఐదు ఆశ్వాసాలు ఉన్న ఈ గ్రంథంలో భక్తజనుల కోరికలను సఫలం చేసే మల్లీశ్వరస్వామి మహాత్మ్యం వివరించబడింది.
ఉదాహరణకు ఒక పద్యం:
పరమకృపాళుఁ డీశ్వరుఁడు పాలన సేయు దయార్ద్ర చిత్తుఁడై
స్మరహరుఁ డాశ్రితాళులకు సంయమముం బొనరించు, మృత్యు గ
హ్వరముఁ దెరిల్పఁ జాలుయమ శాసనుఁ డూర్జిన సౌఖ్యదాయి, శం
కరుఁడు శుభప్రదుండలు జగమ్ములకున్ శివుఁడెల్ల భంగులన్
సింహాద్రి శివారెడ్డి
సింహాద్రి శివారెడ్డి గుంటూరు జిల్లాకు చెందిన సి.పి.ఎం నాయకులు.
సుదీర్ఘకాలంపాటు కమ్యూనిస్టు ఉద్యమంలో పని చేసిన శివారెడ్డి పాతతరం కమ్యూనిస్టు నాయకుల్లో ప్రముఖులు. తెలంగాణా సాయుధ పోరాటంలో ప్రత్యక్షంగా పాల్గొన్నారు.ఎమర్జెన్సీ, ఇతర సందర్భాల్లో పలుమార్లు జైలు జీవితం గడిపారు. మంగళగిరి డివిజన్‌, గుంటూరు జిల్లా కార్యదర్శిగా పనిచేసిన శివారెడ్డి జిల్లాలో సిపిఎం ఉద్యమ నిర్మాణంలో కీలక భూమిక పోషించారు. పార్టీ పిలుపును అందుకుని సొంత ఆస్తులను సైతం త్యాగం చేసి ఉద్యమంలో పని చేశారాయన. తన సర్వస్వాన్ని త్యాగం చేయడమే కాకుండా తన కుటుంబం, బంధువులనూ కమ్యూనిస్టులుగా తీర్చిదిద్దిన ఆదర్శ కమ్యూనిస్టు శివారెడ్డి.
మంగళగిరి మండలం కాజ గ్రామంలో ధనిక రైతు కుటుంబంలో జన్మించిన శివారెడ్డి 1946లో పార్టీలో చేరి, ఆయన స్వగ్రామంలో పాలేర్ల సమస్యలపై ఉద్యమాలు నిర్వహించారు. తెలంగాణ రైతాంగ సాయుధ పోరాట కాలంలో అజ్ఞాతంలో ఉన్న నాయకులకు ఆశ్రయం ఏర్పాటు చేశారు. 1950లో అరెస్టయి ఆయన పోలీసుల చిత్రహింసలకు గురయ్యారు. అంత నిర్బంధంలోనూ తన ఆస్తులు అమ్మి పార్టీకి సమర్పించారు. వినుకొండ అడవుల్లో గెరిల్లా దళంలో చేరి పని చేశారు. స్థానిక భూస్వాములు పేదల నుంచి బలవంతంగా రాయించుకున్న ప్రామిసరీ నోట్లను దగ్ధం చేసే కార్యక్రమాలు చేపట్టారు. అనేక మాసాలు జైలు నిర్బంధాలను ఎదుర్కొన్నారు. పార్టీ చీలిక అనంతరం సిపిఎంలో చేరి గుంటూరు జిల్లా కమిటీ సభ్యులుగా, 1981 నుంచి రాష్ట్ర కమిటీ సభ్యులుగా ఉన్నారు. చివరి వరకు కమ్యూనిస్టు కార్యకర్తగా, నాయకునిగా ప్రజలకు ఎనలేని సేవలు అందించారు.
ఆయన కిడ్నీ సంబంధిత వ్యాధితో బాధపడుతూ తన 90వ యేట ఫిబ్రవరి 24 2017 న గుంతూరులోని కారుమురు వైద్యశాలలొ కన్నుమూసారు. ఆయన భార్య సింహాద్రి రత్తమ్మ గతంలోనే కన్నుమూసారు. ఆయనకు ముగ్గురు కుమారులు, ముగ్గురు కుమార్తెలు.
శ్యామల గౌరి
శ్యామల గౌరి ఒక తెలుగు సినిమా నటి.
కార్పెట్‌ ఏరియా
ఇంటి కొనుగోలు సమయంలో ముఖ్యంగా అపార్ట్‌మెంట్లలోని ఫ్లాట్లలో కార్పెట్‌ ఏరియా, బిల్టప్‌ ఏరియా, సూపర్‌ బిల్టప్‌ ఏరియా పదాలు వినిపిస్తుంటాయి.కార్పెట్‌ ఏరియా 
ఇంట్లో గదుల్లోని గచ్చు పరిధి వరకు విస్తరించిన ప్రాంతాన్ని కార్పెట్‌ ఏరియాగా పరిగణిస్తారు. గోడలను మినహాయించి లెక్కిస్తారు. ఉమ్మడి స్థలం మెట్లు, లిఫ్ట్‌, లాబీ, ఆట స్థలం వంటివి ఇందులోకి రావు. కాబట్టి కొనేటప్పుడు కార్పెట్‌ ఏరియా ఎంత అనేది తెలిస్తే వంటగది, హాలు, పడకగది, పిల్లల గది ఏ విస్తీర్ణంలో రాబోతుందనేది అవగాహనకు రావొచ్చు. చాలామంది బిల్డర్లు కార్పెట్‌ ఏరియాను వారి బ్రోచర్లలో స్పష్టం చేయరు. బిల్టప్‌ ఏరియా, సూపర్‌ బిల్టప్‌ ఏరియాపైనే ధర వసూలు చేస్తారు. సాధారణంగా బిల్టప్‌ ఏరియాలో 70 శాతం వరకు కార్పెట్‌ ఏరియా ఉంటుంది.
అరకు కాఫీ
సేంద్రీయ పద్ధతుల్లో గిరిజనుల చేత అరకులోయలో పండుతున్న కాఫీకి ‘అరకుకాఫీ’ అనే పేరు 
ఆంధ్రప్రదేశ్‌ అటవీశాఖ 1960లో విశాఖపట్నం జిల్లాలోని రిజర్వ్‌ అటవీ ప్రాంతంలో కాఫీ పంటను 10,100 ఎకరాలలో అభివృద్ధి చేసారు. ఈ కాఫీ తోటల్ని 1985లో అటవీ అభివృద్ధి సంస్ధకు అప్పచెప్పారు.
1956 లో గిరిజన సహకార సంస్ధ ఏర్పాడ్డక, కాఫీ బోర్డు వారు యీ సంస్ధని కాఫీ తోటల అభివృద్ధి కోసం వుపయోగించుకోవాలని వుద్దేశించారు. ఆ రకంగా గుర్తింపబడి, గిరిజనుల ద్వారా కాఫీ తోటల పెంపంకంలో జిసిసి కృషి చేయడం ప్రారంభమైంది. 1975 నుంచి 1985 వరకు జిసిసిలో ఒక ప్రత్యేక కాఫీ తోటల అభివృది
విభాగం పనిచేస్తూ సుమారు 4000 హెక్టర్ల కాఫీ తోటల పెంపకం గిరిజన ప్రాంతాల్లో మొదలయ్యింది. అరకులో తయారయ్యే అర్గానిక్ కాఫీ విశ్వవ్యాప్తంగా గుర్తింపు పొందింది.
1985 తర్వాత జిసిసి ఆధ్వర్యంలో అరకుకాఫీ అభివృద్ధి కోసం గిరిజన సహకార కాఫీ అభివృద్ధి సంస్ధ (గిరిజన కోఆపరేటివ్‌ ప్లాంటేషన్‌ డెవలప్‌మెంట్‌ కార్పోరేషన్‌) స్ధాపించారు. ఈ రకంగా ‘జిసిసి’ ద్వారా మరియు జిసిపిడిసి ద్వారా అభివృద్ధి చేసిన కాఫీ తోటల్ని గిరిజన రైతులకు ఒక్కో కుటుంబానికి రెండు ఎకరాలు చొప్పున పంచి ఇచ్చారు.
1997 జూలైలో జిసిపిడిసి సంస్ధ కార్యకలాపాలను సిబ్బందితో సహా ఐటిడిఎలో విలీనంచేసి కాఫీ అభివృద్ధి కార్యక్రమాలను పంచవర్ష ప్రణాళికబద్ధంగానూ, MGNREGS నిధుల సహాయంతో అభివృద్ధి చేసి యీ నాటికి లక్ష ఎకరాలకు చేరి, కాఫీ తోటలు గిరిజన రైతుల ద్వారా సాగు చేస్తున్నారు.
2003 నుంచి 2012 మధ్యకాలంలో….అంటే పదేళ్ళలో విశాఖ కాఫీ ఏడుసార్లు రీజినల్ స్థాయి అవార్డులు పొందింది. జీకే వీధి, చింతపల్లి, పెదబయలు, మినుములూరు, అనంతగిరి, అరకులోయ తోటల్లో సాగయిన కాఫీ గింజలు నాణ్యమైనవనిగా కాఫీ పంట నిపుణులు తేల్చారు.
గాదరి కిషోర్ కుమార్
గాదరి కిషోర్ కుమార్ తెలంగాణ రాష్ట్ర రాజకీయ నాయకుడు. తుంగతుర్తి శాసనసభ నియోజకవర్గం ఎమ్మెల్యేగా తెలంగాణ రాష్ట్ర సమితి నుండి ప్రాతినిధ్యం వహిస్తున్నాడు.
తెలంగాణ రాష్ట్రం లోని నల్లగొండ లో జన్మించాడు. వీరి తండ్రిపేరు మారయ్య.
గాదరి కిశోర్ ఉస్మానియా విశ్వవిద్యాలయం విద్యార్థిగా ఉన్న సమయంలో తెలంగాణ ప్రత్యేక రాష్ట్ర విద్యార్థి ఉద్యమంలో కీలక పాత్ర పోషించాడు.
2014లో జరిగిన అసెంబ్లీ ఎన్నికల్లో తెలంగాణ రాష్ట్ర సమితి పార్టీ తరపున పోటీచేసి, భారత జాతీయ కాంగ్రెస్ అభ్యర్థి అద్దంకి దయాకర్ పై గెలుపొందాడు. గాదరి కిషోర్ ను తెలంగాణ రాష్ట్ర ముఖ్యమంత్రి పార్లమెంటరీ సెక్రటరీగా నియమించడమే కాకుండా వైద్య, ఆరోగ్యశాఖ బాధ్యతలను అప్పగించాడు.
నల్లాల ఓదేలు
నల్లాల ఓదేలు తెలంగాణ రాష్ట్ర రాజకీయ నాయకుడు. చెన్నూర్ శాసనసభ నియోజకవర్గం ఎమ్మెల్యేగా తెలంగాణ రాష్ట్ర సమితి పార్టీ నుంచి గెలుపోందారు.
తెలంగాణ రాష్ట్రం, ఆదిలాబాద్ జిల్లా లోని మందమర్రి లో జన్మించాడు. వీరి తండ్రిపేరు రాజాం. బి.ఏ. వరకు చదివాడు.
2009, 2014లలో జరిగిన అసెంబ్లీ ఎన్నికల్లో తెలంగాణ రాష్ట్ర సమితి పార్టీ తరపున చెన్నూర్ శాసనసభ నియోజకవర్గం నుండి పోటీచేసి, భారత జాతీయ కాంగ్రెస్ అభ్యర్థి గడ్డం వినోద్ పై గెలుపొందాడు. తెలంగాణ చీఫ్‌ విప్‌ గా నియమితులయ్యారు.
రాకీ (1988 సినిమా)
ప్రముఖ సినిమానటి జయప్రద తన సోదరుడు శ్రీరామ్‌కుమార్‌ను హీరోగా పరిచయం చేస్తూ నిర్మించిన సినిమా. దీనికి మూలం ఇదే పేరుతో సంజయ్ దత్, టినా మునిమ్‌ నటించిన హిందీ హిట్ సినిమా.
పి.చంద్రశేఖరరెడ్డి (దర్శకుడు)
పి.చంద్రశేఖరరెడ్డి తెలుగు సినిమా దర్శకుడు.
పి.సి.రెడ్డి, పి.చంద్రశేఖరరెడ్డిగా సినిమారంగంలో పరిచితుడైన పందిళ్లపల్లి చంద్రశేఖరరెడ్డి 1933, అక్టోబర్ 15వ తేదీన శ్రీ పొట్టి శ్రీరాములు నెల్లూరు జిల్లా, అనుమసముద్రంపేట మండలానికి చెందిన అనుమసముద్రం గ్రామంలో పందిళ్లపల్లి నారపరెడ్డి, సుబ్బమ్మ దంపతులకు జన్మించాడు. ఇతని తండ్రి ఆ గ్రామ మునసబుగా పనిచేశాడు. ఇతడు ఆ గ్రామంలో మూడవ తరగతి వరకు చదివి పై చదువులకు మద్రాసు వెళ్ళి తన అన్నయ్య బలరామిరెడ్డి వద్ద పెరిగాడు. మద్రాసులో నాలుగవ తరగతి నుండి డిగ్రీ వరకు చదివాడు. ఇంటర్మీడియట్, డిగ్రీ పచ్చయప్ప కళాశాలలో చదివాడు. అక్కడ ప్రముఖ దర్శకుడు వి.మధుసూధనరావు, వల్లం నరసింహారావులు ఇతనికి పరిచయమయ్యారు.
ఇతడు వల్లం నరసింహారావు ప్రోద్బలంతో శ్రీకృష్ణ రాయబారం చిత్రానికి ఎన్.జగన్నాథ్ వద్ద అసిస్టెంట్ డైరెక్టర్‌గా 1959లో చేరి సినీరంగ ప్రవేశం చేశాడు. తరువాత వి.మధుసూధనరావు వద్ద సహాయ దర్శకుడిగా, సహ దర్శకుడిగా 11 సంవత్సరాలు పనిచేశాడు. తరువాత ఆదుర్తి సుబ్బారావు వద్ద పూలరంగడు సినిమాకు కో డైరెక్టర్‌గా చేశాడు. ఇలా 11 ఏళ్ళకు పైగా అనుభవం సంపాదించుకున్న తర్వాత ఇతడు అనూరాధ అనే సినిమాకు మొదటి సారి దర్శకత్వం వహించాడు. అనూరాధ మొదట దర్శకత్వం వహించిన సినిమా అయినా మొదట విడుదలైన సినిమాలు విచిత్ర దాంపత్యం, అత్తలు కోడళ్లు. ఇవి 1971 ఏప్రిల్ 14వ తేదీన విడుదలయ్యాయి. కొత్త దర్శకుని రెండు సినిమాలు ఒకే రోజు విడుదలైన అరుదైన సందర్భం ఇది. అనూరాధ కూడా అదే సంవత్సరంలో విడుదలై ఒక దర్శకుని మూడు సినిమాలు ఒకే సంవత్సరం విడుదలైన రికార్డు సృష్టించాడు. తరువాత ఇతడు 2005 వరకు సుమారు 75 సినిమాలకు దర్శకత్వం వహించాడు. 2005 తరువాత ఇతడు సినిమాలకు దూరమైనా కొన్ని టి.వి.సీరియళ్లకు దర్శకత్వం వహించాడు. ఇటీవల వై.ఎస్. జగన్మోహన్ రెడ్డి జీవితం ఆధారంగా నిర్మించబడి 2014 డిసెంబరు 19న విడుదలైన జగన్నాయకుడు అనే సినిమాకు దర్శకత్వం వహించాడు.. బి.గోపాల్, ముత్యాల సుబ్బయ్య, పి.ఎన్.రామచంద్రరావు, శరత్, వై.కె.నాగేశ్వరరావు మొదలైనవారు ఇతని వద్ద శిష్యరికం చేసి తరువాత గొప్ప దర్శకులుగా ఎదిగారు.
పి. శివశంకర్
పుంజల శివశంకర్ (ఆగష్టు 10, 1929 - ఫిబ్రవరి 27, 2017) తెలంగాణ రాష్ట్ర రాజకీయ నాయకుడు మరియు కేంద్ర మాజీ మంత్రి. 1978, 80, 85లలో భారత జాతీయ కాంగ్రెస్ ఎం.పి.గా పనిచేశాడు.
శివశంకర్ 1929, ఆగష్టు 10న హైదరాబాద్ జిల్లా మామిడిపల్లిలో జన్మించాడు.
అమృత్‌సర్ నుంచి బి.ఏ. పట్టాను, ఉస్మానియా విశ్వవిద్యాలయం నుంచి న్యాయశాస్త్ర పట్టాను పొందాడు. 1974-75 మధ్యకాలంలో హైకోర్టు న్యాయవాదిగా పనిచేశాడు.
1979 సంవత్సరంలో జరిగిన ఆరో లోక్‌సభ ఎన్నికల్లో సికింద్రాబాదు లోకసభ నియోజకవర్గం నుంచి పోటీచేసి గెలుపొందాడు. 1980లో నిర్వహించిన రీ ఎలక్షన్‌లో తిరిగి సికింద్రాబాద్ నియోజకవర్గం నుంచి ఎన్నికయ్యాడు. ఇందిరాగాంధీ మంత్రి వర్గంలో కేంద్ర న్యాయశాఖ మంత్రిగా పనిచేశాడు. 1985, 1993 సంవత్సరాల్లో గుజరాత్ రాష్ట్రం నుంచి రాజ్యసభకు ఎన్నికయ్యాడు.
రెండోసారి విదేశీ వ్యవహారాల శాఖ, మానవ వనరుల శాఖ కేంద్ర మంత్రిగా పనిచేశాడు. 1987-88 సంవత్సరంలో ప్లానింగ్ కమిషన్ చైర్మన్‌గా పనిచేశాడు. 1994-95 సంవత్సరంలో సిక్కిం గవర్నర్‌గా, 1995-96 వరకు కేరళ గవర్నర్‌గా పనిచేశాడు. 1998లో తెనాలి లోకసభ నియోజకవర్గం నుంచి పోటీచేసి ఓడిపోయాడు. 2004లో కాంగ్రెస్ పార్టీ నుంచి బయటకువచ్చి 2008లో చిరంజీవి ఏర్పాటుచేసిన ప్రజారాజ్యం పార్టీ పార్టీలో చేరి, కొంతకాలం పనిచేశాడు. శివశంకర్ కుమారుడు, ప్రముఖ వైద్యులు పి. వినయ్ కుమార్ కాంగ్రెస్ పార్టీ ముషీరాబాద్ ఇన్ ఛార్జ్ గా ఉన్నాడు.
గత కొంతకాలంగా అనారోగ్యంతో బాధపడుతున్న శివశంకర్ 2017, ఫిబ్రవరి 27 ఉదయం హైదరాబాద్ జూబ్లీహిల్స్ రోడ్ నంబర్ 52లోని తన స్వగృహంలో తుడి శ్వాస విడిచాడు.
దండక త్రయము
దండక త్రయములో వావిలికొలను సుబ్బారావు గారు శ్రీ రామ, లక్ష్మణ మరియు సీతల మీద దండకము రచించినారు. ఈ వ్యాసములో ఆయా దండకముల మీద విశ్లేషణ ఉంచటం జరుగుతుంది.
దండక త్రయములో వావిలికొలను సుబ్బారావు గారు శ్రీ రామ, లక్ష్మణ మరియు సీతల మీద దండకము రచించినారు. ఈ వ్యాసములో ఆయా దండకముల మీద విశ్లేషణ ఉంచటం జరుగుతుంది.
టెంకాయచిప్ప శతకము
ఒంటిమిట్టలోని కోదండ రామాలయాన్ని పునరుద్ధరించడానికి ఒక కొబ్బరి చిప్పను బిక్షా పాత్రగా విరాళాలను పోగు చేశారు, టెంకాయచిప్ప శతకము రచించారు మన వావిలికొలను సుబ్బారావుగారు.
కొండ్రు పుష్పలీల
కొండ్రు పుష్పలీల (జ.1963) తెలంగాణ రాష్ట్ర రాజకీయ నాయకురాలు, మాజీ మంత్రి. భారత జాతీయ కాంగ్రెస్ తరపున ఇబ్రహీంపట్నం శాసనసభ నియోజకవర్గం నుండి ప్రాతినిథ్యం వహించింది. మహిళా మరియు సాంఘీక సంక్షేమ శాఖ మంత్రిగా పనిచేసింది.
పుష్పలీల 1963లో హైదరాబాద్ లోని వ్యాపారస్థుల కుటుంబంలో జన్మించింది. పుష్పలీల ఎనిమిది తోబుట్టువుల మధ్య రెండో సంతానం. వివాహం తర్వాత డిగ్రీ పూర్తిచేసింది. 1992లో ఉస్మానియా విశ్వవిద్యాలయం నుండి ఎం.ఎ., 1994 లో ఎం.ఫిల్ పూర్తిచేసింది.
పుష్పలీలకు 1981 లో కొండ్రు రాందాస్ తో వివాహం జరిగింది. వీరికి ఇద్దరు పిల్లలు.
ఈవిడ షెడ్యూల్డ్ కులాల వర్గీకరణ కోసం పోరాటం చేసింది. 'ప్రజల వద్దకు పాలన' సమయంలో తెలుగుదేశం పార్టీ లోని చేరింది. 1999 లో ఇబ్రహీంపట్నం శాసనసభ నియోజకవర్గం నుండి పోటీచేసి, పదిహేను సంవత్సరాల కమ్యూనిస్ట్ పార్టీ పాలనను ఓడించింది. అనంతరం తెలంగాణ రాష్ట్ర సమితి లో చేరారు. ఆ పార్టీలో టికెట్టు రాకపోవడంతో అటుతరువాత భారతీయ జాతీయ కాంగ్రెస్ పార్టీలో చేరి, పిసిసి కార్యదర్శి అయింది. 2014 ఎన్నికల్లో భారతీయ జనతా పార్టీ తరపున వికారాబాదు అసెంబ్లీ నియోజకవర్గం పు అభ్యర్థిగా ఉంది.
శ్రీగిరి శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము.
ఈ శతకములో విశ్వనాథ వారు "శ్రీ శైల మల్లికార్జున మహా లింగ!"ను మకుటముగా ఉంచారు.
శ్రీకాళహస్తి శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము.
రచన: విశ్వనాథ సత్యనారాయణ
ఈ శతకములో విశ్వనాథ వారు "శ్రీ కాళ హస్తీస్వరా! మహా దేవ!"ను మకుటముగా ఉంచారు.
భద్రగిరి శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము.
రచన: విశ్వనాథ సత్యనారాయణ
ఈ శతకములో విశ్వనాథ వారు "భద్ర గిరి పుణ్య నిలయ శ్రీ రామ!"ను మకుటముగా ఉంచారు.
కులస్వామి శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము.
రచన: విశ్వనాథ సత్యనారాయణ
ఈ శతకములో విశ్వనాథ వారు "నందమూర్నిలయ! విశ్వేశ్వరా! కులస్వామి!"ను మకుటముగా ఉంచారు.
శేషాద్రి శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము.
రచన: విశ్వనాథ సత్యనారాయణ
ఈ శతకములో విశ్వనాథ వారు "వేంకటేశ్వరా! శేషాద్రి నిలయ!"ను మకుటముగా ఉంచారు.
ద్రాక్షారామ శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము.
రచన: విశ్వనాథ సత్యనారాయణ
ఈ శతకములో విశ్వనాథ వారు "భీమేశలింగ! ద్రాక్షారామ సంగ!"ను మకుటముగా ఉంచారు.
నందమూరు శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము.
రచన: విశ్వనాథ సత్యనారాయణ
ఈ శతకములో విశ్వనాథ వారు "నందమూర్నిలయ! సంతాన వేణు గోపాల!"ను మకుటముగా ఉంచారు.
నెకరు కల్లు శతకము
ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము.
రచన: విశ్వనాథ సత్యనారాయణ
ఈ శతకములో విశ్వనాథ వారు "నెకరుకల్ ప్రాంత సిద్ధాబ్జ హేళి!"ను మకుటముగా ఉంచారు.
మున్నంగి శతకము
మున్నంగి ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము.
రచన: విశ్వనాథ సత్యనారాయణ
ఈ శతకములో విశ్వనాథ వారు "నిర్ముల! మున్నంగి వేణు గోపాల!"ను మకుటముగా ఉంచారు.
వేములవాడ శతకము
వేములవాడ శతకము ప్రతి శతక పద్యమునకు ఒక మకుటము ఉంచుట ప్రతి పద్యము చివర అదే మకుటము వాడుట సర్వ సాధారణము.
రచన: విశ్వనాథ సత్యనారాయణ
ఈ శతకములో విశ్వనాథ వారు "వేములవాడ రాజరాజేశ్వర! స్వామి!"ను మకుటముగా ఉంచారు.
సోమప్ప దేవాలయం, సోమవరం
"సోమప్ప దేవాలయం" దక్షిణ భారతదేశంలోనే ప్రముఖ శైవక్షేత్రాలలో ఒకటి. ఈ దేవాలయంనల్గొండ జిల్లా, నేరేడుచర్ల మండలం సోమవరం పంచాయితీ పరిధిలోని బూర్గుల తండా సమీపంలో ఉంది.
ఈ శివాలయాన్ని సుమారు 2 వేల సంవత్సరాల క్రిందట నిర్మించారు. ఈ ప్రదేశంలో భృగు మహర్షి తపస్సు చేశాడని చెబుతుంటారు. భృగుమహర్షి తపస్సు చేసిన ప్రదేశం కావడంతో ఇక్కడ కొలువుదీరిన స్వామిని భృగుమాలికేశ్వర స్వామి అని కూడా అంటారు. ఈ సోమప్ప దేవాలయం మూసీ నది ఒడ్డున ఉంది.. మూసినదిలో స్నానమాచరించడము ద్వారా సకల పాపాలు నశిస్తాయని భక్తుల నమ్మకం. మూసీ నది అవతలి వైపున గంగామాత విగ్రహం కూడా ఉంది. పిల్లలు కలగనివారు ఈ అమ్మవారి దగ్గర ఉంచిన ఫలమును భక్తితో స్వీకరించి ఆరగిస్తే తప్పకుండా పిల్లలు కలుగుతారని భక్తుల గట్టి విశ్వాసం.
ఒకనాడు మునులందరు కలిసి భూలోకంలో ఒక మహాయజ్ఞం చేయాలని నిర్ణయించుకొని, ఆ యజ్ఞానికి బ్రహ్మ, విష్ణు, మహేశ్వరులలో ఎవరినో ఒకరిని పిలవాలనుకుంటారు. మునులంతా తమకు ఆరాధ్య దైవాలయిన త్రిమూర్తుల పేర్లను తలా ఒకరు సూచించారు. ఎవరిని ఈ యజ్ఞానికి పిలిస్తే బాగుంటుందో నిర్ణయించే బాధ్యతను బృగుమాలికా మునికి అప్పగించారు. అప్పుడు బ్రహ్మ, విష్ణు, మహేశ్వరులలో ఎవరు సాధ్వికుడు అని తెలుసుకోవడానికి బృగుమాలికా ముని త్రిమూర్తుల దగ్గరికి బయలుదేరాడు. మొదటగా బ్రహ్మ వద్దకు వెళ్ళగా బ్రహ్మ బృగుమహర్షిని పట్టించుకోకుండా నిర్లక్ష్యం చేయడంతో, భూలోకంలో ఎట్టి పరిస్థితుల్లో నీకు పూజలు చేసేవారు ఉండరని, నీకు పూజలందుకునే యోగ్యం లేదని శపిస్తాడు. అక్కడినుండి శివుని వద్దకు వెళ్ళగా, పార్వతీదేవి నాట్యానికి మైమరచిన శివుడు మునిని పట్టించుకోకపోవడంతో నీ రూపంలో కాకుండా లింగ రూపంలో భూలోకంలో పూజలు అందుకుంటావని శపిస్తాడు. అటుతరువాత విష్ణు దగ్గరికి వెళుతాడు. మహర్షిని కన్నెత్తి కూడా చూడకుండా లక్ష్మీదేవితో ఆటలాడుతున్న విష్ణువు వక్షస్థలంపై తన్నడంతో వక్షస్థలంపై ఉన్న లక్ష్మీదేవి అలిగి వెళ్ళిపోతుంది. కోపం వచ్చినా ఆపుకున్న విష్ణువు ఏమి అనలేక మన్నించండి మహాముని అంటూ మీ పాదానికి దెబ్బ తగిలిందా అంటూ మహర్షి పాదాలను నొక్కుతుంటాడు. అరికాలిలో ఉన్న మహర్షి మూడో కన్నును చిదిమేయడంతో జ్ఞానోదయం అయిన మహర్షి తనా తప్పును తెలుసుకుంటాడు. తన ఆరాధ్య దైవమైన ప్రార్దించుకుంటూ యజ్ఞం చేస్తాడు. ముల్లోకాలను తిరుగుతూ వచ్చి కలియుగ ప్రారంభంలో ఒక రోజున మహర్షి ముచుకుందా నది (మూసీ నది) లో స్నానం చేసి వచ్చి జపం చేస్తుండగా అకస్మాత్తుగా జపమాల చేతినుంచి జారి నేలపై పడుతుంది. జపమాలను ఆకర్షించిన ప్రదేశాన్ని అత్యంత పవిత్రమైన ప్రదేశంగా గుర్తించి, తమ ఆరాధ్య దైవమైన శివున్ని లింగరూపంలో ప్రతిష్టింపజేశాడు. అందువల్లే ఈ స్వామిని భృగుమాలికా సోమేశ్వరుడు అంటారు.
ఇక్కడ ప్రతి సంవత్సరం జరిగే శివరాత్రి ఉత్సవాలకు మూడు జిల్లాల నుండి భక్తులు వచ్చి, స్వామివారిని దర్శించుకుంటారు.
సూర్య బీజ మంత్రము
Love Problem Solution Baba Ji. Ask Free Question Related To Love Problem Solution, Inter Caste Love Marriage, Love Problem Solution, Vashikaran Solutions, Business Problem, job problem etc. We Are The Love Problem Solution Baba Ji. We Will Be Happy To Answer You Free Of Cost. All Days We Are Available To Help You. For More Information Visit Our Website    www.Lovevashikaranexpert.In
Are you in love with someone? Is your family not accepting the partner? love problem solution baba ji will help you here. He will give all the tips to get back your love. There are ways to make your family convinced as well. He understands your problem. Baba ji has solved many cases like this. All the clients of the love guru are very happy. They are staying happily with their loved one. Some of them are also married with the person whom they love. The love problem solution baba ji is the key for your solution.
You must be eager to know about the background of Baba ji. This is properly mentioned in the website. Yes, the baba ji is having his official website. The history of love guru is mentioned there. He solved many cases just after his recognition as an astrologer. There are hardly any case where he has proved to fail. The love problem solution baba ji has maximum success rate. Just visit his website and you will know everything about him.
Many people are afraid to visit the astrologers. Do you know why? It is just because the words of astrologers are harsh. They may say some negative facts about you. Even the behavior of some aged astrologers may not be up to the mark. But, you don’t have to worry when the person is love problem solution baba ji. He is totally different. He is not like any other conventional astrologers in the market. He will speak with you just like a friend. You will automatically speak about your problems to him. You will understand very well about his manner and behavior. For more information please visit our website : http://www.lovevashikaranexpert.in Call +91 9915707766ఓం, హ్రాం, హ్రీం, హ్రోం, సః, సుర్యాయ నమః
ఖాజా పాషా
ఖాజా పాషా తెలంగాణ రాష్ట్రానికి చెందిన రంగస్థల నటుడు, రచయిత, దర్శకుడు మరియు సినిమా దర్శకుడు. 2013లో వచ్చిన D/O వర్మ సినిమాకి దర్శకత్వం వహించి, తెలుగు సినిమారంగంలోకి అడుగుపెట్టాడు.
ఖాజా పాషా ఆగష్టు 7న డా. మన్సూర్ అలీ, డా. ఖుర్షీదాబేగం దంపతులకు తెలంగాణ రాష్ట్రం, వరంగల్ జిల్లా లోని నాగారం లో జన్మించాడు.
సూర్యాపేట లోని చైతన్య భారతి ఉన్నత పాఠశాలలో హైస్కూల్ విద్య, త్రివేణి జూనియర్ కళాశాలలో ఇంటర్మిడియట్ విద్య చదివాడు. కాకతీయ విశ్వవిద్యాలయం నుండి బిసిఏ చదివాడు. అటుతరువాత హైదరాబాద్ లోని తెలుగు విశ్వవిద్యాలయం లో రంగస్థల కళలశాఖలో ఎం.ఏ. (2004-2006), ఎం.ఫిల్ (2009, గోల్డ్ మెడల్), పిహెచ్.డి. (2017) లో చదివాడు.
తెలుగు విశ్వవిద్యాలయం లో విద్యార్థిగా ఉన్న సమయంలో వివిధ నాటిక, నాటకాలల్లో నటించాడు. ఫరెవర్ ఫెంటాస్టిక్ థియేటర్స్ అనే నాటక సంస్థను స్థాపించాడు.
"యండమూరి వీరేంద్రనాథ్ నాటకలు: రంగస్థల ప్రయోగం - ఒక పరిశీలన" అనే ఎం.ఫిల్ సిద్ధాంత గ్రంథానికి 2009లో తెలుగు విశ్వవిద్యాలయం చే బోప్పన్న అవార్డు (గోల్డ్ మెడల్) అందుకోవడం జరిగింది.
తెలుగు విశ్వవిద్యాలయంలోని రంగస్థల కళలశాఖ ప్రతి ఏట ప్రపంచ రంగస్థల దినోత్సవాన్ని పురస్కరించుకొని తెలుగు నాటకరంగంలోని యువ కళాకారులకు ఇచ్చే జె.ఎల్. నరసింహారావు స్మారక యువ పురస్కారం లో భాగంగా 2012 సంవత్సరానికి ఖాజా పాషా కు ఇవ్వడం జరిగింది.
థామస్ జెఫర్సన్
థామస్ జెఫర్సన్ (April 13 [O.S. April 2] 1743 – July 4, 1826) అమెరికా దేశానికి చెందిన మూడవ అధ్యక్షుడు, మరియు అమెరికా దేశ వ్యవస్థాపక పిత్రులుగా పిలువబడే ఐదుగురిలో ఒకరు.వీరు అమెరికా దేశ "స్వాతంత్ర్య ప్రకటన"ను రచించారు. 1801 నుండి 1809  వరకు మూడవ అధ్యక్షుడిగా పనిచేసారు. అంతకు ముందు జాన్ ఆడమ్స్ అధ్యక్షుడిగా వున్న సమయంలో 1797 నుండి 1801 వరకు ఉపాధ్యక్షుడిగా పనిచేసారు. జెఫర్సన్ ముఖ్యంగా ప్రజాస్వామ్యం, ప్రజా ప్రభుత్వం, మానవ హక్కుల గురించి అమెరికా ప్రజలలో చైతన్యాన్ని కలిగించి అప్పటి వరకు బ్రిటీషు ప్రభుత్వంలో భాగమైవున్న అమెరికాకు స్వాతంత్ర్యం పొందుటలో ప్రముఖ పాత్ర వహించారు.
జెఫర్సన్ పూర్వీకులు ఆంగ్లేయులు. వర్జీనియా లో పుట్టి అక్కడే చదువుకున్నాడు. జెఫర్సన్ న్యాయవాద విద్యను అభసించి బానిసల విముక్తి కొరకు పోరాడాడు. అమెరికా విప్లవ సమయంలో వర్జీనియా రాష్ట్రానికి ప్రాతినిధ్యం వహించి మతస్వేచ్చతో కూడిన చట్టాన్ని రూపొందించారు. అమెరికా దేశ మంత్రిగా ఫ్రాన్సులో పనిచేసారు. మరియు అమెరికా దేశ మొట్టమొదటి రాజ్యాంగ కార్యదర్శిగా 1790-93 వరకు మొదటి అధ్యక్షుడు జార్జి వాషింగ్టన్ అధ్యక్షతన పనిచేసారు. జెఫర్సన్ మరియు జేమ్స్ మాడిసన్ కలిసి ఫెడరలిస్టు పార్టీకి వ్యతిరేకంగా డెమోక్రాటిక్-రిపబ్లికన్ పార్టీని నిర్వహించారు
జెఫర్సన్కు ఎన్నో శాస్త్రాల్లో పాండిత్యం వున్నది. 
గణితము,ఉద్యాన వన నిర్వహణ, భూమి యొక్క కొలతలు చూడడం, భవన నిర్మాణములోను ప్రావీణ్యం వున్నది. జెఫర్సన్కు మతానికి మరియు తత్వశాస్త్రానికి సంబంధించి లోతైన అవగాహన వుండడం వలన అమెరికన్ ఫిలాసఫికల్ సొసైటీకి అధ్యక్షుడిగా పని చేసారు. జెఫర్సన్ కు భాషా పరిజ్ఞానానికి సంబంధించిన శాస్త్రం పట్ల కూడా అవగాహన వున్నది. ఎన్నో భాషలలో ప్రావీణ్యం కూడా వున్నది. జెఫర్సన్ యూనివర్సిటీ ఆఫ్ వర్జీనియాని స్థాపించారు. ప్రభుత్వ పదవులనుండి విరమణ పొందిన తరువాత పేరుపొందిన ప్రముఖులతో ఉత్తర ప్రత్యుత్తరాలు కొనసాగించారు. జెఫర్సన్ రచించిన ఒకే ఒక పుస్తకం "నోట్స్ ఆన్ ది స్టేట్ ఆఫ్ వర్జీనియా" 1800 సంవత్సరానికి ముందు వచ్చిన పుస్తకాలలో ముఖ్యమైనదిగా పేరుగాంచింది.
జెఫర్సన్ వద్ద ఎన్నో తోటలు వుండేవి. వాటి నిర్వహణకు కొన్ని వందల మంది బానిసలు అతని వద్ద పనిచేస్తుండేవారు. చాలా మంది చరిత్రకారుల అభిప్రాయం ప్రకారం అతని భార్య 1782లో మరణించిన  తరువాత అతని వద్దనున్న బానిస "సేలీ హెమింగ్స్" తో శారీరక సంబంధం వుండేదని అతని ద్వారా ఆమెకు ఒక బిడ్డ కూడా జన్మించాడని వారు తెలిపారు.
Scholarly studies
వల్లీ దేవి
వల్లీ దేవి, హిందూ దేవత. సుబ్రహ్మణ్యస్వామి వారి భార్య. ఆమె  విష్ణువు, లక్ష్మీదేవిల కుమార్తె అని కూడా అంటారు.
వల్లీ దేవిని తమిళనాడు, కేరళ రాష్ట్రాల్లోని గిరిజన ప్రజలు ఎక్కువగా  పూజిస్తారు. విదేశాల్లోనూ వల్లీదేవిని కొలుస్తారు. శ్రీలంకలోని రోడియా, వెడ్డా జాతులకు చెందిన ప్రజలు కూడా వల్లీదేవి ఆరాధన చేస్తుంటారు.
కాట్పాడీ మండలంలోని వల్లీమలై గ్రామంలో ఉండే సరస్సులోని నీటితోనే వల్లీ దేవి సుబ్రహ్మణ్యేశ్వర స్వామి వారి దప్పిక తీర్చిందని ప్రతీతి. ఇప్పటికీ ఆ తటాకాన్ని చాలా పవిత్రంగా భావిస్తారు భక్తులు. ఈ సరస్సు ఆరుబయటే ఉన్నా, సూర్యకిరణాలు చేరకపోవడం విశేషం. వెడ్డా జాతి ప్రజలు ఎక్కువగా నివాసం ఉండే శ్రీలంకలోని కాట్రగామా ప్రాంతంలో వల్లీ దేవి గుడి ఉంది. సుబ్రహ్మణ్యేశ్వర స్వామి గుడి ఇక్కడి ఒక కొండపై ఉంది.
పూర్వకాలంలో దక్షిణ భారతదేశంలోని పర్వతాలను వివిధ గిరిజన  తెగలు పాలించేవి. కురవర్ తెగకు రాజైన నంబి రాజన్, ఆమె భార్య పర్వతాలకు దేవుడైన మురుగన్ ను ఆడ సంతానం కావలని ప్రార్ధిస్తారు.  దాని ఫలితంగా వారికి వల్లి అనే ఆడపిల్ల దొరుకుతుంది. ఆ గిరిజన తెగకు యువరాణిగా పెరుగుతుంది ఆమె. కొన్ని పురాణాల ప్రకారం ఒక సాధువు చూపు ఒక జింకపై ప్రసరించడంతో వల్లీదేవి జన్మించింది.
వల్లీదేవి పూర్వ జన్మలో దేవసేన(సుబ్రహ్మణ్యేశ్వర స్వామి వేరే భార్య) తోబుట్టువు. వీరిద్దరూ విష్ణువు, లక్ష్మీదేవిల కుమార్తెలు. ఆ జన్మలో వారిద్దరూ సుబ్రహ్మణ్యేశ్వరస్వామిని వివాహం చేసుకునేందుకు ఘోర తపస్సు చేస్తారు. వారిని తరువాతి జన్మలో పెళ్ళి చేసుకుంటానని స్వామి వరం ఇస్తాడు. ఆమె చిన్నతనంలో దేవ ఋషి నారదుడు, తండ్రి నంబి రాజన్ తో వల్లీదేవి మురుగన్ భార్య అని చెప్తాడు.
శ్రీలంక పురాణాల ప్రకారం కటరగమా ప్రదేశంలో వెడ్డా తెగలో వల్లీదేవి కథ జరిగింది. అయితే దక్షిణభారత పురాణాలు మాత్రం  సురపద్మన్ తో యుద్ధ సమయంలో తన సేనలను నిలిపిన ప్రదేశం కటరగమా ప్రదేశం అని చెబుతోంది.
మాధవరం కృష్ణారావు
మాధవరం కృష్ణారావు తెలంగాణ రాష్ట్ర రాజకీయ నాయకుడు. కూకట్‌పల్లి శాసనసభ నియోజకవర్గం ఎమ్మెల్యేగా తెలంగాణ రాష్ట్ర సమితి నుండి ప్రాతినిధ్యం వహిస్తున్నాడు.
ఈయన 1967, ఫిబ్రవరి 19న నారాయణరావు, సక్కుబాయి దంపతులకు రంగారెడ్డి జిల్లా లోని కూకట్ పల్లి లో జన్మించాడు.
కృష్ణారావు కూకట్ పల్లి జిహెచ్ఎంసి వైస్ చైర్మన్ గా పనిచేశాడు. 46 సంవత్సరాల వయస్సులో 2014 లో తెలుగుదేశం పార్టీ తరపున కూకట్‌పల్లి శాసనసభ నియోజకవర్గం నుంచి పోటీచేసి, తెలంగాణ రాష్ట్ర సమితి అభ్యర్థి జి.పద్మారావు పై గెలుపొందాడు. అటుతర్వాత తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావు చేస్తున్న అభివృద్ధిని చూసి 2015, మే 30న తెలుగుదేశం పార్టీకి రాజీనామా చేసి, తెరాసలో చేరాడు.
నందినీ రెడ్డి
నందినీ రెడ్డి (జననం: 4,మార్చి 1980) ఒక భారతీయ చలనచిత్ర దర్శకురాలు. ఈమె అలా మొదలైంది అనే సినిమాతో తన దర్శకవృత్తిని ప్రారంభించింది.
నందినీ రెడ్డి హైదరాబాదులో జన్మించింది. ఈమె తండ్రి భరత్ వి.రెడ్డి బెంగళూరులో ఛార్టర్డ్ అకౌంటెంటుగా స్థిరపడ్డాడు. వీరి కుటుంబం చిత్తూరు జిల్లా నుండి వచ్చింది. ఈమె తల్లి రూపారెడ్డి వరంగల్లు జిల్లాకు చెందిన ఆడపడుచు. నందినీ రెడ్డి సోదరుడు ఉత్తమ్‌రెడ్డి హైదరాబాదులో రాయలసీమ రుచులు పేరుతో రెస్టారెంట్లను నడుపుతున్నాడు. ఈమె తన ప్రాథమికవిద్యను సికిందరాబాదులోని సెయింట్ ఆన్స్ హైస్కూలు లోను, డిగ్రీని కోటీలోని ఉమెన్స్ కాలేజీలోను పూర్తిచేసింది. తరువాత న్యూఢిల్లీలోని జవహర్ లాల్ నెహ్రూ యూనివర్సిటీ నుండి అంతర్జాతీయ రాజకీయాలలో పోస్టుగ్రాడ్యుయేట్ డిగ్రీని పొందింది. ఈమె విద్యార్థి దశలోనే నాటకాలలోను, వకృత్వంలోను, క్రికెట్ క్రీడలోను క్రియాశీలకంగా ఉండేది. ఈమె "అదుర్స్" అనే టి.వి.టాలెంట్ షోలో న్యాయనిర్ణేతగా వ్యవహరించింది.
ఈమె ఒక మిత్రుని ద్వారా గుణ్ణం గంగరాజుకు పరిచయమయ్యింది. అతనివద్ద దర్శక విభాగంలో లిటిల్ సోల్జర్స్ సినిమాకు పనిచేసింది. లిటిల్ సోల్జర్స్ తరువాత ఛాయాగ్రాహకుడు ఎల్లోర్ రసూల్ ద్వారా కృష్ణవంశీ కి పరిచయం చేయబడింది. కానీ కృష్ణవంశీ ఆమెను తన టీంలో చేర్చుకోలేదు. ఒక సంవత్సరం ఖాళీగా ఉన్న తర్వాత ఈమెకు కన్నడ చిత్రం "శాంతి శాంతి శాంతి"లో పనిచేయడానికి అవకాశం లభించింది. 
రమ్యకృష్ణ ఒత్తిడి చేయడంతో కృష్ణవంశీ ఈమెను తన తరువాతి సినిమా చంద్రలేఖలో తీసుకున్నాడు. ఆ తరువాత ఈమె కృష్ణవంశీ టీములో ముఖ్యవ్యక్తిగా మారిపోయి చంద్రలేఖ నుండి శక్తి (అంతఃపురం సినిమాకు హిందీ రీమేక్) వరకు దర్శకత్వశాఖలో పనిచేసింది. పిమ్మట కృష్ణవంశీ ఈమెను దగ్గుబాటి సురేష్‌బాబు కు పరిచయం చేయడంతో సురేష్ ప్రొడక్షన్స్ లో మూడు సంవత్సరాలు పనిచేసింది. ఈమె సురేష్ ప్రొడక్షన్స్ సినిమా ఒక దానికి దర్శకురాలిగా పనిచేయవలసి ఉంది కానీ కారణాంతరాలవల్ల అది కార్యరూపం దాల్చలేదు.
100 బిబిసి మహిళలు
100 మహిళలు  అనేది బిబిసి విడుదల చేసే జాబితా. 2013లో మొదలైన ఈ సిరీస్ లో ప్రతీ సంవత్సరం అంతర్జాతీయంగా 100 మంది మహిళలను ఎంపిక చేసి, జాబితాగా వేస్తారు. ఈ సిరీస్ ద్వారా 21వ శతాబ్దంలో మహిళల పాత్ర తెలుస్తుంది. ప్రతీ ఏటా లండన్, మెక్సికో నగరాల్లో బిబిసి ఈ విషయమై కార్యక్రమాలను కూడా నిర్వహిస్తుంది. బిబిసి జాబితాను ప్రచురించిన తరువాత మూడు వారాల సమయంలో మహిళల గురించి వార్తా కథనాలు, అంతర్జాల నివేదికలు, చర్చలు నిర్వహిస్తుంది. ప్రపంచవ్యాప్తంగా మహిళలు ఈ లిస్టు గురించి ట్విట్టర్ లో వ్యాఖ్యానిస్తారు. అలాగే  చర్చలు,  ఇంటర్వ్యూలు  చేసి  లిస్టుపై  అభిప్రాయాలు  వెల్లడిస్తారు.  అలా  ఖరారు  చేసిన  జాబితాను  బిబిసి  ప్రచురిస్తారు. 2013లో  మొదలైన  ఈ  జాబితా  ప్రచురణ, 2016లో కూడా కొనసాగింది.
2012 ఢిల్లీ సామూహిక అత్యాచార ఉదంతం జరిగిన తరువాత బిబిసి కంట్రోలర్ లిలియేన్ లాండర్, బిబిసి ఎడిటర్ ఫియోనా క్రాక్, ఇతర  పాత్రికేయులు కలసి ప్రస్తుత సమాజంలో మహిళల విజయాలు,  సమస్యల గురించి ఒక సిరీస్ చేయాలని నిర్ణయించుకున్నారు. మహిళల గురించి మీడియాలో ఎక్కువగా కవరేజ్ కావడంలేదని వారు నిర్ధారించుకున్నారు. మార్చి 2013లో మహిళల గురించి, మహిళ నుంచి ఎక్కువ కథనాలు ప్రచురించాలని పెద్ద సంఖ్యలో మహిళా ప్రేక్షకులు బిబిసిని కోరారు.
దయా కొడవటిగంటి
దయా కొడవటిగంటి (కె.వి. దయానంద రెడ్డి) తెలంగాణ రాష్ట్రానికి చెందిన తెలుగు సినిమా దర్శకుడు. 2013లో వచ్చిన "అలియాస్ జానకి" చిత్రానికి దర్శకత్వం వహించి తెలుగు సినీరంగంలోకి దర్శకులుగా అడుగుపెట్టాడు. 2013 సంవత్సరానికి గానూ ఉత్తమ దర్శకుడిగా నంది అవార్డు అందుకున్నాడు.
దయా 1975, ఫిబ్రవరి 4న డా. అంజిరెడ్డి, భారతమ్మ దంపతులకు తెలంగాణ రాష్ట్రం, హైదరాబాద్ లోని అంబర్ పేటలో జన్మించాడు. వీరిది మధ్య తరగతి కుటుంబం. దయా తండ్రి రిటైర్డు ప్రభుత్వ ఉద్యోగి. మధు ఫిలిం ఇన్‌స్టిట్యూట్‌లో శిక్షణ పొందాడు.
డిగ్రీ చదివిన తర్వాత మధు ఫిల్మ్ ఇన్సిట్యూట్ లో డిప్లొమా ఇన్ యాక్టింగ్ (1995-1996) చేశాడు. హైదరాబాద్ లోని తెలుగు విశ్వవిద్యాలయం లోని రంగస్థల కళలశాఖలో ఎం.ఏ. (రంగస్థల కళలు 1998-2000) చదివాడు.
2004, మే 13న భాగ్యలతతో వివాహం జరిగింది. వీరికి ఒక కుమారుడు (హృదయ్ వికాస్), ఒక కూతురు (ప్రశంస).
డిగ్రీ పూర్తికాగానే నటుడిగా రాణించాలని సినీ పరిశ్రమకు వచ్చాడు. పాఠశాల స్థాయినుంచే నాటకాలు వేస్తుండేవాడు. మధు ఫిలిం ఇనిస్టిట్యూట్‌లో 95-96 బ్యాచ్‌లో చేరి శిక్షణ పొందాడు. అనంతరం తెలుగు విశ్వవిద్యాలయం లో ఎం.ఎ. చదివాడు.
పవన్ కల్యాణ్ క్రియేటివ్ వర్క్స్‌లో 10 సంవత్సరాలపైగా పనిచేశాడు. ఖుషి సినిమాకి అప్రెంటీస్‌గా చేరి, పవన్ నటించిన జానీ, గుడుంబా శంకర్, అన్నవరం, పంజా సినిమాలలో నటించాడు. సినిమాకు సంబంధించిన అన్ని డిపార్ట్మెంట్లపై అవగాహనకోసం దర్శకత్వం శాఖ పనిచేశాడు. గుడుంబా శంకర్ సినిమా తర్వాత స్టోరి, స్క్రీన్ ప్లే రాసుకొని డిజిటల్ ఫార్మాట్‌ లో ఎక్స్ పరిమెంటల్‌గా ఓ థ్రిల్లర్ సినిమా చేశాడు.
పవన్ కల్యాణ్ స్వీయ దర్శకత్వంలో ఏ.ఎం.రత్నం నిర్మాతగా, ఏ.ఆర్.రెహమాన్ సంగీతంలో ప్రారంభమైన సత్యాగ్రహి అనే సినిమాకు కథా చర్చలలో పాల్గొన్నాడు. అనంతరం అన్నవరం, జల్సా, కొమురం పులి సినిమాలకు పనిచేశాడు. గాయం-2 సినిమాకు కోడైరెక్టర్‌గా పనిచేశాడు. బసంతి, రౌడీ ఫెలో, ముకుంద, బంగాడు పాదం, దడువు మొదలైన సినిమాలలో నటించాడు.
పంజా సినిమా తడువాత మరో ప్రపంచం అనే షార్ట్ ఫిలింలో నటించాడు. ఆ షార్ట్ ఫిలిం బాగా పాపులర్ అయ్యి, దయాకు మంచి గుర్తింపు వచ్చింది. అటుతర్వాత పంజా నిర్మాత నీలిమ తిడుమలశెట్టి ప్రోత్సాహంతో అలియాస్ జానకి కి దర్శతక్వం చేసే అవకాశం లభించింది.
2012, డిసెంబర్ 12 (12-12-12 ) రోజున అధికారికంగా డైరెక్టర్ అయ్యాడు. 2013 జనవరి 1న రిలీజ్ చేసిన ట్రైలర్‌కు మంచి రెస్సాన్స్ వచ్చింది. 2013 ఉత్తమ దర్శకుడిగా నంది అవార్డు అందించింది.
ఫ్రెంచి విప్లవంలో స్త్రీల పాత్ర
ఫ్రెంచి విప్లవంలో స్త్రీలు ఎలా పాల్గొన్నారు, వారి ప్రభావం ఇప్పటికీ ఫ్రెంచి స్త్రీలపై ఎలా ఉందనేది చరిత్రకారులు 20వ శతాబ్దం నుంచీ చర్చిస్తూనే ఉన్నారు. విప్లవానికి ముందు ఫ్రాన్స్లో స్త్రీలకు రాజకీయ హక్కులు  లేవు. వారిని పాసివ్ పౌరులుగానే లెక్కిస్తూ వచ్చారు. పురుషులపై ఆధారపడటం మాత్రమే స్త్రీ చేయగలిగే ఉత్తమమైన పనిగా అప్పటి ఫ్రెంచి సమాజం భావించేది. కానీ ఈ పరిస్థితి అత్యంత ఆశ్చర్యకరంగా, నాటకీయంగా మారిపోయింది. అప్పటి నుంచీ స్త్రీవాదం ముందుకి  వచ్చిందని చెప్పాలి. సామాజిక, రాజకీయ మార్పుల కోసం జరుగుతున్న పోరాటంలో భాగంగా పారిస్లో స్త్రీవాదం తెరపైకి వచ్చింది. మొదట పురుషులతో సమానత్వాన్ని కోరిన స్త్రీలు, పోను పోనూ  పురుషాధిక్యతకు అంతం కావాలని పోరాటం ప్రారంభించారు. వారి పోరాటానికి కరపత్రాలూ, విమెన్ క్లబ్బులూ వేదికలుగా నిలిచాయి. ముఖ్యంగా ఆ సమయంలోనే ప్రారంభమైన సొసైటీ ఆఫ్ రివల్యూషనరీ రిపబ్లికన్ విమెన్ అనే రాజకీయ క్లబ్ ప్రత్యేక వేదికగా చెప్పుకోవాలి. అయితే అక్టోబరు 1793లో జేకొబిన్ క్లబ్ మిగిలిన విమెన్ క్లబ్బులన్నింటినీ రద్దు చేసి, వాటి నాయకులందరినీ అరెస్టు చేయడంతో విప్లవాన్ని అణిచివేశారు. రాణి మేరీ యాంటోనేట్టే రాజ్య వ్యవహారాల్లో జోక్యం కల్పించుకోవడాన్ని అప్పటి సంప్రదాయ పురుషాధిక్య భావన ఉన్నవారు జీర్ణించుకోలేకపోయారు. ఒక దశాబ్దం తరువాత నెపోలియన్ ప్రవేశపెట్టిన ఫ్రెంచి సివిల్ కోడ్ లో స్త్రీలనో రెండో తరగతి పౌరులుగానే ప్రకటించారు.
విప్లవానికి ముందు ఫ్రాన్స్ లో మహిళలకు రాజకీయ హక్కు లేదు. వారికి ఓటు హక్కుగానీ, రాజకీయ కార్యాలయాన్ని నడిపే హక్కుగానీ లేదు. పురుషులపై ఆధారపడటమే స్త్రీలు చేయగలిగిన అత్యుత్తమ పనిగా అప్పటి సమాజ భావన. వారిని రెండో తరగతి పౌరులుగా, పాసివ్ పౌరులుగా లెక్కించేవారు. ఈ నియమాలన్నిటినీ పురుషులే రూపొందించి, ఆడవారికి విధించేవారు. అప్పటి రాజకీయ పరిస్థితుల్లో స్త్రీలు పురుషాధిక్యాన్ని ఒప్పుకు తీరాల్సి వచ్చేది.
నడింపల్లి వెంకటలక్ష్మీనరసింహారావు
నడింపల్లి వెంకటలక్ష్మీనరసింహారావు, స్వాతంత్ర్య సమరయోధులు, గుంటూరు కేసరి. 
నడింపల్లి వెంకటలక్ష్మీనరసింహారావు ఆత్మకథ (రెండవ ముద్రణ) గ్రంథావిష్కరణ సభను 2017, మార్చి-5న గుంటూరు, హిందూ కళాశాలలోని ఏకాదండయ్య పంతులు సమావేశమందిరంలో నిర్వహించారు. తమిళనాడు మాజీ గవర్నర్ శ్రీ కొణిజేటి రోశయ్య మరియు కేంద్రమంత్రి శ్రీ ముప్పవరపు వెంకయ్యనాయుడు గారల చేతులమీదుగా ఈ గ్రంథావిష్కరణ నిర్వహించారు. బ్రిటిష్ వారిని గడగడలాడించిన నడింపల్లి వారి కథను, యువతకు తెలియజేయాలనే ఉద్దేశంతో ఈ ఆత్మకథను రూపొందించారు. రాజకీయాలకు విలువలు పడిపోతున్న తరుణంలో, ఎలాంటి పదవీ కాంక్ష లేకుండా బడుగు, బలహీనవర్గాల అభ్యున్నతికి పాటుబడిన వ్య్క్తి, అని వీరిని ఈ సందర్భంగా పలువురు వక్తలు ఈ సందర్భంగా పేర్కొన్నారు. 1958 లోనే గుంటూరులో ట్రాఫిక్ సమస్య దృష్ట్యా బ్రిడ్జిని నిర్మించడానికి వీరు చేసిన కృషి అమోఘమని కొనియాడారు. ఈ సభలో నడింపల్లి వారి అత్మకథను తెలుసుకొని, స్ఫూర్తి పొందినవారిని సన్మానించారు. ఈ సభలో నడింపల్లి వారి మనుమడు శ్రీ నడింపల్లి గురుదత్తు పాల్గొంటారు. [ఈనాడు గుంటూరు సిటీ; 2017, మార్చి-6; 2వపేజీ]
పద్మిని (నటి)
పద్మిని ప్రముఖ సినిమా నటి మరియు నర్తకి. ఈమె భరతనాట్యంలో శిక్షణ తీసుకుంది. ఈమె మరియు ఈమె సోదరీమణులు లలిత, రాగిణి ముగ్గురూ కలిసి ట్రావన్‌కోర్ సిస్టర్స్గా ప్రసిద్ధి చెందారు. 
ఈమె 1932, జూన్ 12వ తేదీన జన్మించింది. ఈమె తొలిసారి తన 14వయేట కల్పన అనే హిందీ సినిమాలో నర్తకిగా నటించింది. తరువాత 30 సంవత్సరాలు తెలుగు, తమిళ, హిందీ, మళయాల భాషలలో సుమారు 250 సినిమాలలో నటించింది. ఈమె శివాజీ గణేశన్, ఎం.జి.రామచంద్రన్, ఎన్.టి.రామారావు, రాజ్‌ కపూర్, షమ్మీ కపూర్, ప్రేమ్‌ నజీర్, రాజ్‌కుమార్, జెమినీ గణేశన్ వంటి పెద్ద నటులతో కలిసి నటించింది. ఎక్కువగా శివాజీ గణేశన్‌తో 59 చిత్రాలలో నటించింది.
ఈమె అమెరికాలో స్థిరపడిన రామచంద్రన్ అనే డాక్టరును 1961లో వివాహం చేసుకుని తాత్కాలికంగా నటనకు విరామం ఇచ్చి కుటుంబ జీవితంపై, భరతనాట్యంపై దృష్టిని కేంద్రీకరించింది. 1977లో న్యూ జెర్సీలో శాస్త్రీయ నృత్యశిక్షణ కొరకు పద్మిని స్కూల్ ఆఫ్ ఫైన్ ఆర్ట్స్ అనే పేరుతో ఒక డ్యాన్స్ స్కూలును ప్రారంభించింది. ప్రస్తుతం ఈ స్కూలు అమెరికాలోని భారత శాస్త్రీయ నృత్య శిక్షణా సంస్థలలో అతి పెద్దదిగా పేరుపొందింది. సినిమా నటి శోభన ఈమె మేనకోడలు.
ఈమె చెన్నై లోని ఒక ప్రైవేటు ఆసుపత్రిలో చికిత్స పొందుతూ 2006, సెప్టెంబరు 24 తేదీన గుండెపోటుతో మరణించింది.
ఈమె నటించిన తెలుగు చలనచిత్రాల పాక్షిక జాబితా:
లక్ష్మీ కిరణ్
లక్ష్మీ కిరణ్ (ములుగు లక్ష్మీనర్సింహారావు) తెలంగాణ రాష్ట్రానికి చెందిన రంగస్థల, టీవి, సినిమా నటుడు.
లక్ష్మీకిరణ్‌ 1974, సెప్టెంబర్ 12న వెంకటరావు, అమృతాబాయి దంపతులకు తెలంగాణ రాష్ట్రం, సిద్ధిపేట జిల్లా, వర్గల్ మండలంలోని వేలూరు లో జన్మించాడు.
బాల్య విద్య వేలూర్‌లోనే చదివిన లక్ష్మీకిరణ్‌, హైదరాబాద్ కి వచ్చి సర్ధార్‌ పటేల్ కాలేజీలో డిగ్రీ పూర్తిచేశాడు. ఉస్మానియా విశ్వవిద్యాలయం లో ఎంఏ థియేటర్‌ఆర్ట్స్‌లో పట్టాపొందాడు.
లక్ష్మీ కిరణ్‌ ది కరణం కుటుంబం. దాంతో చిన్నప్పటినుండే తెలుగు సాహిత్యంపై పట్టు వచ్చింది. చిన్ననాటి తెలుగు గురువు నర్సయ్య సార్ ప్రోత్సాహంతో పద్యపఠనం, పద్య రచనలో మెళకువలు నేర్చుకున్నాడు. నటనపై మక్కువతో హైదరాబాద్‌లో అడుగుపెట్టాడు. డిగ్రీ పూర్తిచేసి, ఎంఏలో చేరాడు. అక్కడ విశ్వవిద్యాలయ నాటకాలలో నటించాడు. శాపగ్రస్తులు నాటకంలో నటించి ఉత్తమ నటుడి అవార్డు కూడా అందుకున్నాడు.
కళారంగంపై మక్కువతో ఒడిదుడుకులను ఎదుర్కొని టీవీలో చిన్నచిన్న పాత్రలకు ఎంపికయ్యాడు. ఈటీవీలో తూర్పుకువెళ్లే రైలు, భార్యామణి, అంతఃపురం, చంద్రముఖి, నాపేరు మీనాక్షి, మా టీవీ లో అష్టాచెమ్మా, జెమిని టీవీలో ఫ్రెండ్స్, మమతల కోవెల వంటి సీరియల్స్ లో నటించాడు. కొత్తగా వస్తున్న ధారావాహికలలో కూడా నటిస్తున్నాడు. సువర్ణభూమి, పాల్‌కాన్, శ్రీరామ్‌చిట్స్‌ వంటి వ్యాపార ప్రకటనలలో నటించాడు.
ఎంతోమందిని ఆకట్టుకుంటున్న జబర్దస్త్ కార్యక్రమంలో రాకెట్ రాఘవ, చమ్మక్ చంద్ర, రచ్చ రవి, శకలక శంకర్ బృందాలలో విభిన్న పాత్రలు పోషిస్తూ ప్రేక్షకులను అలరిస్తున్నాడు.
పవర్, గబ్బర్‌సింగ్-2, పిట్టగోడ, ఇంటలిజెంట్ ఇడియట్స్, ప్రేమంత సులువుకాదు, హిందీలో ఇష్క్‌యే హైదరాబాద్ తదితర సినిమాల్లోనూ నటించాడు.
వెంకట లక్ష్మీనరసింహ క్రియేషన్స్ అనే బ్యానర్ తో నిర్మాణ సంస్థను స్థాపించి ప్రేమమయం అనే సినిమా తీశాడు.
లలిత (నటి)
లలిత భారతీయ సినిమానటి మరియు నర్తకి. ఈమె ట్రావన్‌కోర్ సిస్టర్స్ గా ప్రసిద్ధి చెందిన లలిత, పద్మిని, రాగిణిలలో మొదటి సోదరీమణి. 
ఈమె 1930, డిసెంబరు 12న కేరళ రాష్ట్రానికి చెందిన ట్రవన్కోర్ సంస్థానంలో తిరువనంతపురంలో గోపాలపిళ్లె, సరస్వతి అమ్మలకు జన్మించింది. ఈమె 1938లో అదిథన్ కనవు అనే తమిళ చిత్రంద్వరా సినిమా రంగప్రవేశం చేసింది. ఈమె తెలుగు, మళయాలం, తమిళ, హిందీ చిత్రాలలో నటించింది. ఈమె చెల్లెళ్లు పద్మిని, రాగిణులు కూడా నర్తకులుగా, సినీనటులుగా రాణించారు. ఈమె తన సోదరీమణులతో కలిసి వెంపటి చినసత్యం వద్ద కూచిపూడి నృత్యం నేర్చుకుంది. ఈమె తన సోదరీమణులకంటే ముందుగా సినిమా రంగంలో ప్రవేశించింది. ఎక్కువగా మలయాళ సినిమాలలో నటించి వ్యాంపు పాత్రలలో ఎక్కువ పేరు సంపాదించింది. సినిమా నటి శోభన ఈమె మేనకోడలు. ఈమె 1983లో మృతి చెందింది.
లలిత నటించిన తెలుగు చలనచిత్రాల పాక్షిక జాబితా:
క్యూబాలో స్త్రీల హక్కులు
క్యూబా దేశం మహిళలకు, పురుషులతో సమానంగా రాజ్యాంగ హక్కులు ఇచ్చింది. ఈ దేశంలో ఆర్ధిక, రాజకీయ, సాంస్కృతిక హక్కులన్నింటిలో మాత్రమే కాక కుటుంబంలోనూ  మహిళలూ, పురుషులూ సమానం. క్యూబా రాజ్యాంగం లోని 44వ ఆర్టికల్ ప్రకారం "క్యూబా దేశం ఈ ఆర్టికల్ ద్వారా ఇచ్చే హామీ ఏంటంటే ప్రతీ మహిళకూ, పురుషులతో సమానంగా అవకాశాలు ఇవ్వడం ద్వారా దేశ అభివృద్ధిలో పాల్గొనేందుకు అవకాశం లభిస్తుంది." క్యూబా జాతీయ అసెంబ్లీలో దాదాపు 48.9% పార్లమెంట్ సీట్లు స్త్రీలకే కేటాయింటారు. రాజకీయాల్లో మహిళా అభ్యర్థులు పాల్గొనే విషయంలో 162 దేశాల్లో క్యూబా 6వ స్థానంలో నిలిచింది. ఒక సీటుకి ఒక అభ్యర్థి మాత్రమే ఉంటారు. అభ్యర్థిని జాతీయ అభ్యర్థిత్వ కమిషన్ ఎంపిక చేస్తుంది.
ఓం నమో వేంకటేశాయ
ఓం నమో వేంకటేశాయ కె. రాఘవేంద్రరావు దర్శకత్వంలో అక్కినేని నాగార్జున, అనుష్క శెట్టి, ప్రగ్య జైస్వాల్ తదితరులు నటించిన 2017 నాటి భక్తి రస చిత్రం.
రాజస్థాన్ బంజారా ప్రాంతంలో జన్మించిన రామ చిన్ననాటి నుంచి దేవుడిని చూడాలనే ఆశయంతో చిన్నతనంలోనే ఇల్లు వదిలి వెళ్ళిపోతాడు. అనుభవానంద స్వామి అనే గురువు వద్ద శిష్యరికం చేసి ఓంకార మంత్రాన్ని పొందుతాడు. ఆ మంత్రాన్ని జపిస్తూ కఠోర తపస్సు చేస్తూంటే వటపత్ర శాయిగా వచ్చిన విష్ణువు కనికరించి కనిపిస్తాడు.
ఎ. జీవన్‌రెడ్డి
ఎ. జీవన్‌రెడ్డి తెలంగాణ రాష్ట్ర రాజకీయ నాయకుడు. ఆర్మూర్ శాసనసభ నియోజకవర్గం ఎమ్మెల్యేగా తెలంగాణ రాష్ట్ర సమితి నుండి ప్రాతినిథ్యం వహిస్తున్నాడు.
జీవన్ రెడ్డి తెలంగాణ రాష్ట్రం నిజామాబాద్ జిల్లా ఆర్మూరు మండలంలోని జంకంపేట్ గ్రామంలో రాజకీయ నేపథ్యం కలిగిన మధ్యతరగతి రైతు కుటుంబములో జన్మించాడు. వీరి తండ్రి వెంకట రాజన్న భారత జాతీయ కాంగ్రెస్ పార్టీ తరపున జంకంపేట్ గ్రామ ఉపసర్పంచ్ గా పనిచేశాడు. జీవన్ రెడ్డి మామ యల్ల రాములు భారత జాతీయ కాంగ్రెస్ పార్టీ తరపున ఆర్మూరు ఎం.పి.పి. గా పనిచేశాడు.
ఈయన ఉస్మానియా విశ్వవిద్యాలయం నుండి న్యామవాదిగా పట్టభద్రుడయ్యాడు. నిజామాబాద్ బార్ కౌన్సిల్ సభ్యులుగా పనిచేశాడు.
2014 అసెంబ్లీ ఎన్నికల్లో ఆర్మూర్ శాసనసభ నియోజకవర్గం నుండి తెలంగాణ రాష్ట్ర సమితి ఎమ్మెల్యే అభ్యర్థి గా భారత జాతీయ కాంగ్రెస్ కెఆర్ సురేష్ రెడ్డిసై చుట్టూ 13,000 ఓట్ల మెజారిటీతో గెలిచాడు.
విశ్వనగరం
విశ్వనగరం (Viswa Nagar or Viswanagar) శ్రీ విశ్వయోగి విశ్వంజీ మహారాజ్ వారిచే స్థాపించబడిన ఒక ఆశ్రమ ప్రాంతం. ఇది జాతీయ రహదారి 16 మీద గుంటూరు - చిలకలూరిపేట మధ్యగల చినకొండ్రుపాడు గ్రామ పరిధిలో ఉన్నది. ఈ ఆశ్రమానికి రెండు ప్రవేశద్వారాలు కలవు: అవి అనసూయ ద్వారం మరియు అత్రి ద్వారం. ప్రకృతిసిద్ధమైన ఈ ప్రాంతం 18 ఎకరాల సువిశాల ప్రాంతంలో విస్తరించి; ప్రపంచ శాంతికి చెందిన వివిధ కార్యక్రమాలు నిర్వహించబడతాయి. దీనికి పశ్చిమంగా విస్తరించిన కొండవీడు పర్వత సానువుల నుండి తూర్పువైపునకు నీరు ప్రవహించి ఆశ్రమ ప్రాంతాన్ని పవిత్రం చేస్తాయి.
రాగిణి (నటి)
రాగిణి భారతీయ సినిమానటి మరియు నర్తకి. ఈమె ట్రావన్‌కోర్ సిస్టర్స్ గా ప్రసిద్ధి చెందిన లలిత, పద్మిని, రాగిణిలలో చివరి సోదరీమణి. 
ఈమె 1937, మార్చి 27న కేరళ రాష్ట్రానికి చెందిన ట్రవన్కోర్ సంస్థానంలో తిరువనంతపురంలో గోపాలపిళ్లె, సరస్వతి అమ్మలకు జన్మించింది. ఈమె తెలుగు, మలయాళం, తమిళ, హిందీ చిత్రాలలో నటించింది. అనేక నాటకాలలో కూడా నటించింది. ఈమె అక్కలులలిత, పద్మినిలు కూడా నర్తకులుగా, సినీనటులుగా రాణించారు. ఈమె తన సోదరీమణులతో కలిసి వెంపటి చినసత్యం వద్ద కూచిపూడి నృత్యం నేర్చుకుంది. సినిమా నటి శోభన ఈమె మేనకోడలు. ఈమె మాధవన్ థంపిని వివాహం చేసుకుంది. ఈ దంపతులకు లక్ష్మి, ప్రియ అనే కుమార్తెలు కలిగారు. ఈమె భర్త ఈమెను వదిలి 1974లో అమెరికా వెళ్ళాడు. కానీ ఈమె కేన్సర్‌ బారిన పడ్డ తరువాత తిరిగి వచ్చాడు. ఈమె బ్రెస్ట్ క్యాన్సర్‌తో బాధపడుతూ 1976లో మృతిచిందింది.
లలిత నటించిన తెలుగు చలనచిత్రాల పాక్షిక జాబితా:
భారతదేశంలో మహిళల ఆరోగ్యం
భారతదేశంలో మహిళల ఆరోగ్యాన్ని పరిశీలించడానికి బహుళ సూచికలను దృష్టిలో పెట్టుకోవాలి. భౌగోళిక, సామాజిక, ఆర్థిక, సంప్రదాయాలను బట్టీ మహిళల ఆరోగ్య పరిస్థితులు మారుతుంటాయి. భారతదేశంలోని మహిళల ఆరోగ్యాన్ని పలు కోణాల్లో మెరుగుపరచేందుకు, ప్రపంచ ఆరోగ్య ప్రమాణాలూ, భారత్ లోని పురుషుల ఆరోగ్యంతో పోల్చవలసి వస్తుంది. ఆరోగ్యం మనిషి జీవితానికీ, ఆర్థిక వృద్ధికి కూడా చాలా ముఖ్యమైనది.
చిన యాదర
చిన యాదర , కృష్ణా జిల్లా, మచిలీపట్నం మండలానికి చెందిన గ్రామము. పిన్ కోడ్ నం. 521 001., ఎస్.టి.డి.కోడ్ = 08672.
ఈ ఆలయంలో 2017, మార్చి-5వతేదీ ఆదివారంనాడు ధ్వజస్తంభ ప్రతిష్ఠా కార్యక్రమం వైభవంగా నిర్వహించారు. వేదపండితుల ఆధ్వర్యంలో రుద్రయాగం పీఠన్యాసం, యంత్రస్థపన మొదలగు క్రతువులను శాస్త్రోక్తంగా నిర్వహించారు. అనంతరం జీవధ్వజస్తంభ ప్రతిష్ఠ, కుంభాభిషేకం, పూర్ణాహుతి, శాంతికళ్యాణాలను నిర్వహించారు. ఈ సదర్భంగా నిర్వహించిన అన్నసమారాధనకు విశేష స్పందన లభించింది. [1]
[1] ఈనాడు కృష్ణా; 2017, మార్చి-6; 4వపేజీ.
ఇండియానా జోన్స్ అండ్ ది కింగ్డమ్ ఆఫ్ క్రిస్టల్ స్కల్ (చిత్రం)
ఇండియానా జోన్స్ అండ్ ది కింగ్డమ్ ఆఫ్ క్రిస్టల్ స్కల్  (Indiana Jones and the Kingdom of the Crystal Skull) అనే చిత్రాన్ని ప్రముఖ దర్శకుడు స్టీవెన్ స్పీల్‌బెర్గ్ దర్శకత్వం వహించారు. ఈ చిత్రం ఇండియానా జోన్స్ వరస చిత్రాలలో ఇది నాల్గవ సినిమా. మొదటి మూడు చిత్రాలైన రైడర్స్ ఆఫ్ ది లాస్ట్ ఆర్క్, ది టెంపల్స్ ఆఫ్ ది డూమ్, ది లాస్ట్ క్రూసేడ్, చిత్రాలు ప్రపంచ వ్యాప్తంగా ఘన విజయం సాధించాయి. మూడవ చిత్రమైన "ది లాస్ట్ క్రూసేడ్" విడుదలైన 19 ఏళ్ళ తర్వాత ఈ చిత్రం విడుదలైంది. మొదటి మూడు చిత్రాలలో కథానాయకుని పాత్రను పోషించిన ప్రముఖ నటుడు "హారిసన్ ఫార్డ్" ఈ చిత్రంలో వృద్ధ కథానాయకుడినా నటించాడు. ఈ చిత్ర కథ 1957 లో సోవియట్ గూడాచారులు ఇంద్రియాతీతపు శక్తులు కలిగిన స్పటికపు కపాలాన్ని వెతకడం కథానాయకుడు వారికి అడ్డుపడుతుండడం చివరికి ఆ కపాల శక్తికి ప్రతినాయకురాలు మరణించడంతో ఈ కథ ముగుస్తుంది.
పుష్పకుమారి
పుష్పకుమారి దక్షిణ భారతదేశపు చలనచిత్ర నటి. ఈమె ఎక్కువగా తెలుగు సినిమాలలో నటించింది. ఎక్కువగా సహాయ పాత్రలను ధరించింది. ఈమె ఆదుర్తి సుబ్బారావు, దుక్కిపాటి మధుసూధనరావు, తాతినేని రామారావు, వి.మధుసూధనరావు, కె.ఎస్.ప్రకాశరావు, బాపు, గిడుతూరి సూర్యం, బి.విఠలాచార్య, కె.విశ్వనాథ్, భానుమతీ రామకృష్ణ, బి.ఎ.సుబ్బారావు, విజయనిర్మల, కె.రాఘవేంద్రరావు,కె.బాపయ్య మొదలైన ప్రముఖ దర్శకుల సినిమాలలో నటించింది. ఎన్.టి.రామారావు, కృష్ణ, నాగేశ్వరరావు, చిరంజీవి, శోభన్ బాబు, కాంతారావు, చంద్రమోహన్ వంటి అగ్ర నటులతో కలిసి పనిచేసింది. 
పుష్పకుమారి నటించిన తెలుగు సినిమాల పాక్షిక జాబితా:
సైన్యంలో మహిళలు
గత 3,000 ఏళ్ళగా వివిధ సంస్కృతుల్లోనూ, దేశాల్లోనూ స్త్రీలు సైన్యాలలో పలు విధాలుగా ఎన్నో పాత్రలు పోషించారు. ప్రపంచంలోని దాదాపు అన్ని సంస్కృతుల్లోనూ పురుషులే ప్రధానంగా యుద్ధాలలో పాల్గొంటున్నా, ప్రాచీన మహిళా యోధుల నుంచీ ప్రస్తుతం సైన్యాల్లో పని చేస్తున్న మహిళల దాకా ఎన్నో రకాలుగా యుద్ధాల్లో పాల్గొన్న వారు ఉన్నారు.
సైన్యాల్లో వివిధ హోదాల్లో, పలు శాఖల్లో స్త్రీలు పనిచేస్తున్నారు. కానీ చరిత్రలో చాలా తక్కువ మంది స్త్రీలు, పురుషులతో పాటు యుద్దాలలో పాల్గొన్నారు. యుద్ధం చేయడం కోసం అమెరికన్ సివిల్ వార్ లో కొంత మంది స్త్రీలు, మగవారి వలే వస్త్రధారణ చేసుకున్నవారున్నారు. యుద్ధంలో ముఖాముఖీ పోరాటాల్లో పాల్గొనడం ద్వారానే కాక, వేరే రకంగా సహాయం కూడా చేశారు మహిళలు. చాలా మంది స్త్రీలు సహాయకులుగానూ, నర్సులుగానూ పని చేశారు.
చింతల రామచంద్రరెడ్డి
చింతల రామచంద్రరెడ్డి తెలంగాణ రాష్ట్ర రాజకీయ నాయకుడు. ఖైరతాబాదు శాసనసభ నియోజకవర్గం ఎమ్మెల్యేగా భారతీయ జనతా పార్టీ నుండి ప్రాతినిధ్యం వహిస్తున్నాడు.
ఈయన హైదరాబాద్ లోని ఎల్లారెడ్డిగూడ లో జన్మించాడు. పాలిటెక్నిక్ చేసి, వ్యాపారరంగంలో అడుగుపెట్టాడు.
రామచంద్రరెడ్డి 12 సంవత్సరాల వయసులోనే రాష్ట్రీయ స్వయంసేవక్ సంఘ్ లో దానియొక్క కార్యకలాపాలలో చేరి చురుకైన పాత్ర పోషించాడు. తర్వాత భారతీయ జనతా పార్టీ లో చేరి, గ్రేటర్‌ హైదరాబాదు బిజెపి చీఫ్ పనిచేశాడు. 2009 అసెంబ్లీ ఎన్నికల్లో భారతీయ జనతా పార్టీ తరపున ఖైరతాబాదు శాసనసభ నియోజకవర్గం నుండి పోటీ చేసి, ఓడిపోయాడు.
2014 తెలంగాణ అసెంబ్లీ ఎన్నికల్లో ఆయన భారత జాతీయ కాంగ్రెస్ పార్టీ మాజీ మంత్రి దానం నాగేందర్ ఓడించి ఖైరతాబాదు శాసనసభ నియోజకవర్గం నుంచి తొలిసారిగా ఎమ్మెల్యేగా గెలిచాడు.
కురుమద్దాలి విజయలక్ష్మి
కురుమద్దాలి విజయలక్ష్మి ప్రముఖ నవలా రచయిత్రి మరియు కథా రచయిత్రి. ఈమె 1940, అక్టోబర్ 16న విజయవాడలో జన్మించింది. ఈమె వ్రాసిన అనేక నాటికలు ఆకాశవాణిలో ప్రసారమయ్యాయి. ఈమె రచనలు ఆంధ్రజ్యోతి, ఆంధ్రప్రభ, ఆంధ్రపత్రిక, ప్రగతి, చక్రవర్తి, యువ, అనామిక, జయశ్రీ, వనితాజ్యోతి, స్రవంతి, అపరాధ పరిశోధన, స్వాతి, చతుర, కడలి, వనిత తదితర పత్రికలలో ప్రచురితమయ్యాయి.
ఈమె వ్రాసిన కథలలో కొన్ని :
ఈమె తన 70వ యేట పార్కిన్‌సన్ వ్యాధితో బాధపడుతూ 2010, అక్టోబర్ 9న విజయవాడలో మరణించింది.
అనాసాగరం
అనాసాగరం , కృష్ణా జిల్లా, నందిగామ మండలానికి చెందిన గ్రామము. పిన్ కోడ్ నం. 521 185. ఎస్.టి.డి.కోడ్ = 08678.ఈ గ్రామం నందిగామ పట్టణ శివారులో ఉంది.
ఈ ఆలయంలో ఈ ముగురమ్మలూ ఒకే ప్రాంగణంలోని దేవాలయంలో కొలువై ఉన్నారు. ఈ పురాతన ఆలయాన్ని 20 లక్షలరూపాయల భక్తుల విరాళాలతో పునర్నిర్మించారు. మరికొద్ది దూరంలో శ్రీ గంటలమ్మ తల్లి ఆలయం ఉంది. ఉగాది పండుగ నాడు, మహిళలు ఈ అమ్మవారలకు బోనాలు సమర్పించడం ఆనవాయితీగా వచ్చుచున్నది. గ్రామమంతా పాడిపంటలతో చల్లగా ఉండాలని కోరుతూ, ప్రతి సంవత్సరం ప్రభలతో జాతర నిర్వహించెదరు. ఎంతో ప్రాముఖ్యం గల ఈ ఆలయం శిథిలావస్థకు చేరడంతో, గ్రామస్థులు కమిటీగా ఏర్పడి, దేవాలయాలను అపురూపంగా తీర్చిదిద్దినారు. పునర్నిర్మించిన ఈ అలయంలో విగ్రహప్రతిష్ఠా మహోత్సవం 2017, మార్చి-9వతేదీ గురువారం నుండి ప్రారంభించారు. 9వతేదీ గురువారంనాడు, గణపతిపూజ, గోపూజ నిర్వహించారు. 10వతేదీ శుక్రవారంనాడు మండపారాధన, సామూహిక కుంకుమపూజలు, 11న క్షీరాధివాసం, సూర్య నమస్కారాలు, మూలమంత్ర హోమాలు, జలాధివాసం, జ్యోతిర్లింగార్చనలు నిర్వహించారు. 12న మహా లింగార్చన, దేవతా విగ్రహాల గ్రామోత్సవం, ధాన్యాధివాసాం, శయ్యాధివాసం నిర్వహించారు. 13వతేదీ సోమవారం ఉదయం 8-42 కి యంత్రస్థాపన, బింబస్థాపన, కళాన్యాసం, దేవతా విగ్రహాల ప్రతిష్ఠ, మహాపూర్ణాహుతి నిర్వహించారు. గ్రామ దేవతల విగ్రహాలకు ఎదురుగా పోతరాజు విగ్రహాన్ని ప్రతిష్ఠించారు. తొలిసారిగా అమ్మవారలకు ఆవు-దూడ దర్శనం చేయించారు. కుంభం సమర్పించారు. ఈ కార్యక్రమానికై సుదూర ప్రాంతాలనుండి విచ్చేసిన భక్తులు, బంధుమిత్రులతో గ్రామంలో సందడి నెలకొన్నది. ఈ సందర్భంగా భారీ అన్నసమారాధన కార్య్యక్రమం నిర్వహించారు. 
[1]
ప్రతి సంవత్సరం ఉగాది పండుగనాడు, గ్రామస్థులందరూ కలిసి ఉమ్మడిగా గ్రామదేవతలకు బోనాలు సమర్పించడం ఇక్కడి ఆనవాయితీ. ఈ సందర్భంగా భారీప్రభను రంగురంగుల విద్యుద్దెపాలతో అందంగా అలంకరించెదరు. [2]
[1]ఈనాడు అమరావతి/నందిగామ; 2017, మార్చి-8&14; 1వపేజీ. 
[2] ఈనాడు అమరావతి/నందిగామ; 2017, మార్చి-29; 1వపేజీ.
నందిరాజుతోట
నందిరాజుతోట , గుంటూరు జిల్లా, బాపట్ల మండలానికి చెందిన గ్రామము. 
జిల్లా పరిషత్తు ఉన్నత పాఠశాల.
మండల పరిషత్తు ప్రాధమిక పాఠశాల.
[1] ఈనాడు గుంటూరు రూరల్; 2017, మార్చి-8; 13వపేజీ.
వుమన్స్ డే (పత్రిక)
వుమన్'స్ డే  అనేది అమెరికాకు చెందిన స్త్రీల మ్యాగజైన్. ఈ పత్రికలో  ఇంటి అలంకరణ, ఆహారం, పోషణ, శారీరిక దృఢత్వం, భౌతిక ఆకర్షణ, ఫ్యాషన్ వంటి విషయాలపై వ్యాసాలు ఉంటాయి. అమెరికాలో ప్రచురించే సెవెన్ సిస్టర్స్ మాగజైన్స్ లో ఈ పత్రిక ఒక భాగం.1931లో మొట్టమొదటిసారి ఈ పత్రికను ది గ్రేట్ అట్లాంటిక్ & పసిఫిక్ టీ కంపెనీలు ప్రచురించాయి. ప్రస్తుతం హార్స్ట్ కార్పొరేషన్ అనే ప్రచురణ సంస్థ ప్రచురిస్తోంది.
ఎ&పి వారి కిరాణా దుకాణాల్లో ఈజీ-టు-రీడ్ విధానంలో వంటల రెసిపీ పుస్తకాలను ప్రచురించేది.
1936లో ఎ&పి యొక్క మొట్టమొదటి ఆధునిక సూపర్ మార్కెట్ ప్రారంభించిన సందర్భంగా 1937లో ఆ చిన్న రెసిపీ పుస్తకాలను విస్తరించి, మరిన్ని విషయాలతో వుమన్'స్ డే పత్రికను ప్రచురించడం మొదలుపెట్టింది. ఈ పత్రిక మొదటి వెల 5 సెంట్లు. ఈ పత్రిక పిల్లల పెంపకం, కళలు, ఆహారం తయారీ, వంటలు, ఇంటి అలంకరణ, కుట్టుపని, ఆరోగ్యం వంటి విషయాలపై పలు వ్యాసాలు వెలువరించేది. వీటితో పాటు ప్రముఖ కార్టూనిస్టు వాల్టర్ హోబన్  జెర్రీ ఆన్ ది జాబ్ అనే కామిక్ స్ట్రిప్ రాసేవారు.
ఈ పత్రికను ఎ&పి దుకాణాల్లో మాత్రమే ప్రత్యేకంగా అమ్మేవారు. 1944లో ఈ పత్రిక 3,000,000 కాపీలు అమ్ముడుపోయాయి.  Sold exclusively in A&P stores, "Woman's Day" had a circulation of 3,000,000 by 1944. This had reached 4,000,000 by the time A&P sold the magazine to Fawcett Publications in 1958. By 1965, "Woman's Day" had climbed to a circulation of 6,500,000.
తెలంగాణ రాష్ట్ర విశిష్ట మహిళా పురస్కారాలు-2017
తెలంగాణ రాష్ట్ర విశిష్ట మహిళా పురస్కారం తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రం లో ఆయా రంగాల్లో రాణించిన మహిళలకు అందజేసే పురస్కారం. గౌరమ్మను గంగలో పూజించే బతుకమ్మ సాక్షిగా.. దుర్గమ్మను నైవేద్యంతో పూజించే బోనం సాక్షిగా.. స్త్రీలను గౌరవించుకోవడం, సత్కరించుకోవడం తెలంగాణ రాష్ట్ర సంప్రాదాయం. 70 ఏండ్ల స్వతంత్ర భారతంలో ఏ రాష్ట్రంలో లేని విధంగా తెలంగాణ ప్రభుత్వం, తెలంగాణ రాష్ట్ర భాషా సాంస్కృతిక శాఖ ఆధ్వర్యంలో ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రం లో ఆయా రంగాల్లో రాణించిన మహిళలకు ప్రత్యేక పురస్కారాలు అందజేస్తుంది.
2017 పురస్కారంలో భాగంగా వివిధ రంగాల్లో సత్తా చాటుతున్న తెలంగాణ రాష్ట్రానికి చెందిన ప్రతిభామూర్తుల్లో 13 కేటగిరీలకుగాను 24 మందిని రాష్ట్ర ప్రభుత్వం ఉత్తమ మహిళలుగా ఎంపిక చేసింది. వీరికి 2017, మార్చి 8న అంతర్జాతీయ మహిళా దినోత్సవం రోజున హైదరాబాద్ లోని లలిత కళా తోరణంలో నగదు పురస్కారంతో సత్కరించడం జరిగింది. ఈ కార్యక్రమంలో నిజామాబాద్ ఎం.పి కల్వకుంట్ల కవిత, హోంమంత్రి నాయిని నర్సింహారెడ్డిడి, తుమ్మల నాగేశ్వరరావు, ప్రణాళిక బోర్డు ఉపాధ్యక్ష్యుడు సినిగిరెడ్డి నిరంజన్ రెడ్డి, ఎస్.సి కార్పొరేషన్ చైర్మన్ పిడమర్తి రవి, సాంస్కృతిక సారధి చైర్మన్, ఎమ్మెల్యే రసమయి బాలకిషన్, డిప్యూటీ స్పీకర్ పద్మా దేవేందర్ రెడ్డి, ప్రభుత్వ విప్ గొంగిడి సునీత, తుల ఉమ తదితరులు పాల్గొన్నారు.
తురగా (మోచర్ల) జయశ్యామల
తురగా (మోచర్ల) జయశ్యామల ప్రముఖ రచయిత్రి. 
ఈమె కృష్ణా జిల్లా, కలిదిండి మండలం, కోరుకొల్లు గ్రామంలో సూర్యప్రకాశరావు, రాజలక్ష్మి దంపతులకు జన్మించింది. ప్రస్తుతం ముంబాయి నగరంలో నివాసం. ఈమె భర్త తురగా రవీంద్ర ఛార్టర్డ్ అకౌంటెంట్. వీరికి ఒక కుమార్తె ఉంది. జయశ్యామల తన 14వ యేటి నుండి అంటే 1972 నుండి రచనలు చేయడం ప్రారంభించింది. ఈమె దాదాపు 45 నవలలు, 350 కథలు రచించింది. ఈమె రచనలు వివిధ పత్రికలలో ప్రచురింపబడ్డాయి. ఈమె రచనలు కొన్ని కన్నడ, మరాఠీ భాషలలోకి అనువదించబడ్డాయి. ఆకాశవాణి హైదరాబాదు కేంద్రం నుండి ఈమె రచనలు కొన్ని ప్రసారమయ్యాయి. కొన్ని రచనలకు బహుమతులు లభించాయి. ఈమెకు బాంబే ఆంధ్ర మహాసభలో శాశ్వత సభ్యత్వం ఉంది. బాంబే ఆంధ్రమహాసభ మహిళాశాఖ కమిటీ మెంబరు నుండి అధ్యక్ష పదవి వరకు వివిధ హోదాలలో సేవలను అంధించింది. ప్రస్తుతం ఈ మహాసభ ఎక్స్ అఫిషియో మెంబర్‌గా ఈమె పనిచేస్తున్నది. ఈమెకు ముంబాయిలో, హైదరాబాదులో పలుసార్లు సన్మానాలు జరిగాయి. ఈమె ఐరోపా, అమెరికా, తూర్పుమధ్య దేశాలను, భారతదేశంలోని అన్ని ప్రాంతాలను విరివిగా సందర్శించింది. ఈమె వ్రాసిన కథలలో కొన్ని:
తెలంగాణ రాష్ట్ర శాసన సభ
తెలంగాణ రాష్ట్ర శాసన సభ రెండు సభలు కలిగిన రాష్ట్రాల శాసన వ్యవస్థలో దిగువ సభ. ఈ సభ ప్రస్తుతం 119 శాసన సభ్యుల తో ఉంది.
విధాన సభ సభ్యులు నేరుగా వయోజన ఓటు హక్కు ఉన్న ప్రజలచే ఎన్నుకోబడతారు. ప్రతి నియోజకవర్గం నుండి ఒక అసెంబ్లీ సభ్యుడు. పోటీ చేసిన అభ్యర్థులలోకెల్ల ఎక్కువ ఓట్లను పొందిన అభ్యర్థి గెలిచినట్లు ప్రకటింపబడును. సభ్యుడిని "శాసనసభ సభ్యుడు" అని పిలుస్తారు. ఎన్నికలను భారతదేశ ఎన్నికల సంఘము నిర్వహిస్తుంది.
సభ్యుల పదవికాలం ఐదేళ్లు ఉంటుంది. సభ్యుడు మరణించనపుడు, రాజీనామా లేదా అనర్హత విషయాలు జరిగినప్పుడు ఉపఎన్నిక నిర్వహించి, సభ్యుడిని ఎన్నిక చేస్తారు. ఈ ఎన్నికలలో
అధిక స్థానాలను పొందిన పార్టీ అధికార పార్టీ అవుతుంది.
ప్రస్తుత శాసనసభ తెలంగాణ రాష్ట్రం యొక్క మొదటి శాసనసభ.
2018లో ఎన్నికైన తెలంగాణ రాష్ట్ర శాసన సభ్యుల జాబితా